title: 2007/859/EK: A Tanács határozata ( 2007. október 22. ) az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről létrejött együttműködési megállapodást módosító jegyzőkönyv elfogadásáról

text:
               21.12.2007

               HU

               Az Európai Unió Hivatalos Lapja

               L 337/106

         A TANÁCS HATÁROZATA
   (2007. október 22.)
   az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről létrejött együttműködési megállapodást módosító jegyzőkönyv elfogadásáról
   (2007/859/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikke (3) bekezdésére, összhangban a 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               2006. április 10-én a Tanács felhatalmazta a Bizottságot, hogy tárgyalásokat kezdjen az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről létrejött együttműködési megállapodás (1) (a továbbiakban: együttműködési megállapodás) és a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (2) közötti összhang biztosítása céljából.

               (2)

               A tárgyalások célja az együttműködési megállapodás 5. cikkének módosítása volt annak érdekében, hogy azt összhangba hozzák a 2454/93/EGK rendelet 308a–308c. cikkének (a vámáru-nyilatkozatok időbeli sorrendje alapján felhasználásra kerülő vámkontingensek kezelése) és 55–65. cikkének (a különleges behozatali szabályok alá tartozó egyes mezőgazdasági termékek származási bizonyítványára vonatkozó különös rendelkezések) rendelkezéseivel.

               (3)

               A tárgyalásokat a Tanács által kibocsátott tárgyalási megbízás alapján a Bizottság folytatta.

               (4)

               A Bizottság kölcsönösen elfogadott jegyzőkönyv formájában megállapodásra jutott a 0714 10 10, 0714 10 91 és 0714 10 99 KN-kódú termékek szállításában érdekelt Thaiföldi Királysággal.

               (5)

               A kölcsönösen elfogadott jegyzőkönyv formájú megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   (1)   Az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről létrejött együttműködési megállapodást módosító jegyzőkönyv (a továbbiakban: jegyzőkönyv) a Közösség nevében jóváhagyásra kerül.
   (2)   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyvnek a Közösséget jogilag kötelező aláírására jogosult személyt.
   3. cikk
   E jegyzőkönyv 2008. január 1-jétől történő teljes körű alkalmazása érdekében a Bizottság az e határozat 4. cikkének (2) bekezdésében említett eljárással összhangban elfogadja a jegyzőkönyv végrehajtásának részletes szabályait.
   4. cikk
   (1)   A Bizottságot a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendelet (3) 25. cikkével felállított Gabonapiaci Irányítóbizottság segíti.
   (2)   Az e bekezdésre történő hivatkozás esetén a Bizottságra ráruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (4) 4. és 7. cikkét kell alkalmazni.
   Az 1999/468/EK határozat 4. cikkének (3) bekezdésében meghatározott időszak egy hónap.
   5. cikk
   Ezt a határozatot az Európai Unió Hivatalos Lapjában közzé kell tenni.

      Kelt Luxembourgban, 2007. október 22-én.

            a Tanács részéről

            az elnök

         J. SILVA

      (1)  HL L 219., 1982.7.28., 53. o.

      (2)  HL L 253., 1993.10.11., 1. o. A legutóbb a 214/2007/EK rendelettel (HL L 62., 2007.3.1., 6. o.) módosított rendelet.

      (3)  HL L 270., 2003.10.21., 78. o. A legutóbb a 735/2007/EK rendelettel (HL L 169., 2007.6.29., 6. o.) módosított rendelet.

      (4)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.
    ---documentbreak---

               21.12.2007

               HU

               Az Európai Unió Hivatalos Lapja

               L 337/108

         JEGYZŐKÖNYV
   az Európai Gazdasági Közösség és a Thaiföldi Királyság között a manióka termeléséről, forgalmazásáról és kereskedelméről létrejött együttműködési megállapodás módosításáról
   AZ EURÓPAI KÖZÖSSÉG,
   egyrészről,
   A THAIFÖLDI KIRÁLYSÁG KORMÁNYA,
   másrészről,
   MEGTARTVA az Európai Bizottság kérésére a manióka termesztéséről, forgalmazásáról és kereskedelméről létrejött együttműködési megállapodás (a továbbiakban: együttműködési megállapodás) 5. cikkének módosítására irányuló tárgyalásokat annak érdekében, hogy a megállapodást összhangba hozzák a 2454/93/EGK bizottsági rendelet 55–65. és 308a–308c. cikkeinek rendelkezéseivel,
   MEGERŐSÍTVE szándékukat, hogy a hatályban lévő együttműködési megállapodást fenntartsák,
   AZ EURÓPAI KÖZÖSSÉG:
   Álvaro MENDONÇA E MOURA,
   nagykövet, a Portugál Köztársaság állandó képviselője,
   A THAIFÖLDI KIRÁLYSÁG KORMÁNYA:
   Pisan MANAWAPAT,
   nagykövet, Thaiföld Európai Közösségek mellett működő missziójának vezetője,
   A KÖVETKEZŐKBEN ÁLLAPODTAK MEG:
   1. cikk
   Az együttműködési megállapodás 5. cikke helyébe a következő szöveg lép:

      „5. cikk
      A megállapított exportmennyiségre vonatkozó vámkontingenst a Közösség a szabad forgalomba bocsátásról szóló nyilatkozatok elfogadásának időbeli sorrendje (»az érkezési sorrend elve«) alapján kezeli.
      Thaiföld vállalja, hogy a manióka Közösségbe történő behozatalához használandó származási bizonyítványok kibocsátására vonatkozó összes szükséges rendelkezést elfogadja.
      A két fél illetékes hatóságai szükség szerint kicserélik egymással a megállapodás végrehajtásának nyomon követéséhez és elősegítéséhez szükséges információkat.”

   2. cikk
   A jegyzőkönyv az együttműködési megállapodás szerves részét képezi.
   3. cikk
   A jegyzőkönyvet a Közösség és a Thaiföldi Királyság saját eljárásainak megfelelően hagyja jóvá.
   4. cikk
   A jegyzőkönyv 2008. január 1-jén lép hatályba.
   5. cikk
   A jegyzőkönyv két-két eredeti példányban készült a szerződő felek hivatalos nyelvein, amely szövegek mindegyike egyaránt hiteles.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/EU: Az Európai Parlament határozata ( 2014. április 3. ) az Energiaszabályozók Együttműködési Ügynöksége 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/164

         AZ EURÓPAI PARLAMENT HATÁROZATA
   (2014. április 3.)
   az Energiaszabályozók Együttműködési Ügynöksége 2012-es pénzügyi évre vonatkozó elszámolásának lezárásáról
   (2014/562/EU)
   AZ EURÓPAI PARLAMENT,

               —

               tekintettel az Energiaszabályozók Együttműködési Ügynöksége 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Energiaszabályozók Együttműködési Ügynöksége 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Energiaszabályozók Együttműködési Ügynökségének létrehozásáról szóló, 2009. július 13-i 713/2009/EK európai parlamenti és tanácsi rendeletre (4) és különösen annak 24. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0208/2014),

               1.

               jóváhagyja az Energiaszabályozók Együttműködési Ügynöksége 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Energiaszabályozók Együttműködési Ügynöksége igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 1. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 211., 2009.8.14., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2012/352/EU: A Tanács határozata ( 2012. június 7. ) az Európai Uniónak az AKCS–EU Miniszterek Tanácsában a Dél-szudáni Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos jogállására vonatkozóan képviselendő álláspontjáról

text:
               4.7.2012

               HU

               Az Európai Unió Hivatalos Lapja

               L 174/2

         A TANÁCS HATÁROZATA
   (2012. június 7.)
   az Európai Uniónak az AKCS–EU Miniszterek Tanácsában a Dél-szudáni Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos jogállására vonatkozóan képviselendő álláspontjáról
   (2012/352/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikke (9) bekezdésével,
   tekintettel a tagállamok kormányainak a Tanács keretében ülésező képviselői közötti, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (1) és különösen annak 1. cikkére,
   tekintettel az Európai Bizottság javaslatára,
   mivel:

               (1)

               A Cotonouban 2000. június 23-án aláírt, és első alkalommal 2005. június 25-én Luxembourgban módosított (2), egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodást (3) második alkalommal 2010. június 22-én Ougadougouban módosították (4) (a továbbiakban: az AKCS–EU partnerségi megállapodás). A második módosítást 2010. október 31. óta ideiglenesen alkalmazzák.

               (2)

               Az AKCS–EU partnerségi megállapodás 94. cikke előírja, hogy egy állam csatlakozási kérelmét az AKCS–EU Miniszterek Tanácsa elé kell terjeszteni, és annak a kérelmet jóvá kell hagynia.

               (3)

               A Dél-szudáni Köztársaság az AKCS–EU partnerségi megállapodás 94. cikkének megfelelően 2012. március 20-án benyújtotta csatlakozási, valamint a megfigyelői jogállás iránti kérelmét, hogy ily módon a csatlakozási eljárás lezárulásáig részt vehessen a megállapodással létrehozott közös intézményekben.

               (4)

               Dél-Szudán csatlakozásának az AKCS–EU Miniszterek Tanácsa általi jóváhagyását, valamint megfigyelői jogállásának 2012. november 20-ig való odaítélését az Európai Uniónak jóvá kell hagynia. A Dél-Szudánnak legkésőbb az említett időpontig kell az AKCS–EU megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál letétbe kell helyeznie a csatlakozási okmányt.

               (5)

               Ezért meg kell határozni az AKCS–EU Miniszterek Tanácsában az Unió által a Dél-szudáni Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos jogállására vonatkozóan képviselendő álláspontot.

               (6)

               Az Unió által az AKCS–EU Miniszterek Tanácsában képviselendő álláspontjának a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Unió az AKCS–EU Miniszterek Tanácsában a Dél-szudáni Köztársaság csatlakozási és megfigyelői jogállás iránti kérelmére vonatkozóan azt az álláspontot képviseli, hogy a kérelmeket az AKCS–EU Miniszterek Tanácsának az e határozathoz csatolt határozattervezetében foglalt feltételekkel jóvá kell hagyni.
   A megfigyelői jogállás 2012. november 20-ig érvényes. Dél-Szudánnak legkésőbb az említett időpontig kell az Európai Unió Tanácsának Főtitkárságánál és az AKCS-államok Titkárságánál letétbe helyeznie a csatlakozási okmányt.
   Az AKCS–EU Miniszterek Tanácsa által elfogadandó határozattervezet formai jellegű, és kisebb változtatásainak elfogadásához nincs szükség e határozatnak a módosítására.
   2. cikk
   Ez a határozat az elfogadását követő napon lép hatályba.

      Kelt Luxembourgban, 2012. június 7-én.

            a Tanács részéről

            az elnök

         M. BØDSKOV

      (1)  HL L 317., 2000.12.15., 376. o.

      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).

      (3)  HL L 317., 2000.12.15., 3. o.

      (4)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).

      TERVEZET
      AZ AKCS–EU MINISZTEREK TANÁCSÁNAK …/2012 HATÁROZATA
      (…)
      a Dél-szudáni Köztársaságnak az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodással kapcsolatos jogállásáról
      AZ AKCS–EU MINISZTEREK TANÁCSA,
      tekintettel az első alkalommal 2005. június 25-én Luxembourgban (1), második alkalommal pedig 2010. június 22-én Ouagadougouban (2) módosított, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között 2000. június 23-án Cotonouban aláírt partnerségi megállapodásra (3) (a továbbiakban: az AKCS–EU partnerségi megállapodás) és különösen annak 94. cikkére,
      tekintettel az AKCS–EK Miniszterek Tanácsának az AKCS–EK Miniszterek Tanácsa eljárási szabályzatának elfogadásáról szóló, 2005. március 8-i 1/2005 határozatára (4) és különösen annak 8. cikke (3) bekezdésére,
      mivel:

                  (1)

                  Az AKCS–EU partnerségi megállapodás második módosítását 2010. október 31. óta ideiglenesen alkalmazzák.

                  (2)

                  Az AKCS–EU partnerségi megállapodás 94. cikke előírja, hogy egy állam csatlakozási kérelmét a Miniszterek Tanácsa elé kell terjeszteni, és annak a kérelmet jóvá kell hagynia.

                  (3)

                  A Dél-szudáni Köztársaság az AKCS–EU partnerségi megállapodás 94. cikkének megfelelően 2012. március 20-án benyújtotta csatlakozási, valamint a megfigyelői jogállás iránti kérelmét, hogy ily módon a csatlakozási eljárás lezárulásáig részt vehessen a Cotonoui Megállapodással létrehozott közös intézményekben.

                  (4)

                  A megfigyelői jogállásnak 2012. november 20-ig kell érvényesnek lennie. A Dél-szudáni Köztársaságnak legkésőbb az említett időpontig kell az AKCS–EU partnerségi megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál letétbe helyeznie a csatlakozási okmányt,

            A KÖVETKEZŐKÉPPEN HATÁROZOTT:
      1. cikk
      A csatlakozási és a megfigyelői jogállás iránti kérelem jóváhagyása
      A Dél-szudáni Köztársaságnak az első alkalommal 2005. június 25-én Luxembourgban, második alkalommal pedig 2010. június 22-én Ouagadougouban módosított, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között 2000. június 23-án Cotonouban létrejött partnerségi megállapodáshoz való csatlakozására vonatkozó kérelme jóváhagyásra kerül.
      Dél-Szudán az AKCS–EU partnerségi megállapodás alapján 2012. november 20-ig megfigyelői jogállással rendelkezik.
      Dél-Szudánnak legkésőbb az említett időpontig kell az AKCS–EU partnerségi megállapodás letéteményeseinél, azaz az Európai Unió Tanácsának Főtitkárságánál és az AKCS-államok Titkárságánál letétbe helyeznie a csatlakozási okmányt.
      2. cikk
      Hatálybalépés
      Ez a határozat az elfogadását követő napon lép hatályba.

         Kelt, …

               az AKCS–EU Miniszterek Tanácsa részéről

               az elnök

         (1)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).

         (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).

         (3)  HL L 317., 2000.12.15., 3. o.

         (4)  HL L 95., 2005.4.14., 44. o.